Foto da Djåke Bietrand saetcheye pa Prosper Bévierre

Li foto da Djåke Bietrand saetcheye pa Prosper Bévierre, c' est ene rilomêye foto, da Djåke Bietrand (Jacques Bertrand) saetcheye pa Prosper Bévierre diviè 1867.Date nén aveureye, avirance a 5 ans près sorlon l' ådje probåbe do scrijheu.

 Discrijhaedje 
Djåke Bietrand a stî prins ashît a tåve, so ene tcheyire, les djambes schåyeyes. Ene foye di papî ratind k' on screye li cåzaedje d' ene tchanson å croyon-noer. 

Li scrijheu est ki tuze, les ouys a ståre, askeuté so s' hintche bresse, li pougn so s' tchife.

Il est moussî d' ene tchimijhe d' ovrî, et d' on noret d' cô, loyî låtchmint. So s' tiesse, n a-st ene calote al coûte pene.

 Rilomêye 
Li foto fourit lontins håynêye å botike da Prosper Bévierre, rowe del montagne a Tchålerwè.Jules Lemoine Horace Piérard, avec une étude sur Jacques Bertrand et Albert Thibaut, Tchålerwè, 1912, 3inme edicion.

On ndè saetcha on dessén å croyon ki li scrijheu sina di s' mwin.

Adonpwis, e 1924, on fjha ene plake di rsovnance scultêye d' après l' rilomêye foto. Ele fourit havtêye sol måjhon la Jacques Bertrand a skepyî, al rowe Guståve Nålene a Tchålerwè. Cisse plake la a bagué po s' ritrover asteure sol Plaece do Bourdon.Esplikêyes so foto del plake eplaideye so les Cmons d' Wikipedia.

Categoreye:Rilomêyès fotos